Babelscape/SREDFM huggingface dataset:
Ράντοσλαβ Χλάπεν

Ο Ράντοσλαβ Χλάπεν, σερβ. Радослав Хлапен (άκμασε 1350 - 1383) ήταν Σέρβος μεγιστάνας, που υπηρέτησε τον Στέφανο Ούρο Δ΄ "Δουσάν" αυτοκράτορα της Σερβίας (βασ. 1331-55) και τον Στέφανο Ούρο Ε΄ (βασ. 1355-71) ως "βοϊβόδας "(στρατιωτικός διοικητής). Έλαβε μέρος στην κατάκτηση των εδαφών της Ρωμανίας και του δόθηκε η περιοχή βόρεια της Θεσσαλίας για να κυβερνήσει, στις αρχές της δεκαετίας του 1350.

* Fajfrić, Željko (2000) [1998], Sveta loza Stefana Nemanje (in Serbian), Belgrade: "Tehnologije, izdavastvo, agencija Janus", "Rastko".
Άκρα Αρκαδίας

Ο οικισμός Άκρα Αρκαδίας βρίσκεται νοτιοανατολικά της πόλης της Τρίπολης σε υψόμετρο 670 μέτρων. Ανήκει στο δήμο Τρίπολης, στη δημοτική ενότητα Τεγέας. Παλιότερα ονομαζόταν Ομέρ Τσαούση. Οι μόνιμοι κάτοικοι είναι 4 σύμφωνα με την απογραφή πληθυσμού του έτους 2011.
Ελ Πας ντε λα Κάζα

Το Ελ Πας ντε λα Κάζα (, ) είναι χιονοδρομικό θέρετρο (τμήμα του θέρετρου Γκρανβαλίρα), πόλη και ορεινό πέρασμα στην ενορία Ενκάμ της Ανδόρρας στα σύνορα με τη Γαλλία. Σύμφωνα με την απογραφή του 2019 έχει 1.943 κατοίκους.
Ταντάσι Σότζι

Ο Ταντάσι Σότζι γεννήθηκε στις 15 Ιανουαρίου 1948. Είναι Ιάπωνας σχεδιαστής μόδας με έδρα την Αμερική, γνωστός για τις βραδινές του ενδυμασίας, τις νυφικές του συλλογές και τις εμφανίσεις για το κόκκινο χαλί . Η μάρκα Tadashi Shoji διατίθεται σε περισσότερα από 700 μεγάλα πολυκαταστήματα και εξειδικευμένα καταστήματα, σε όλο τον κόσμο, με χαρακτηριστικές μπουτίκ στις Ηνωμένες Πολιτείες, την Ινδονησία και τη Μέση Ανατολή. Η εταιρεία διαθέτει γραφεία στο Λος Άντζελες και τη Σαγκάη, καθώς και εκθεσιακούς χώρους στη Νέα Υόρκη, το Τόκιο και την Οζάκα .
Θωμαΐς Κομνηνή Αγγελίνα Παλαιολογίνα

Η Θωμαΐς Κομνηνή Αγγελίνα Παλαιολογίνα (γενν. π. 1330) από τον Οίκο των Ορσίνι ήταν κόρη του παλατινού κόμη της Κεφαλληνίας & Ζακύνθου και δεσπότη της Ηπείρου· με τον γάμο της έγινε σύζυγος του κυβερνήτη της Ηπείρου & Θεσσαλίας και διεκδικητή του Σερβικού θρόνου.
Ερμίνε Ρόις του Γκράιτς

Η Ερμίνε Ρόις του Γκράιτς ("Hermine Reuß zu Greiz", 17 Δεκεμβρίου 1887 - 7 Αυγούστου 1947) ήταν η δεύτερη σύζυγος του Αυτοκράτορα Γουλιέλμου Β΄ της Γερμανίας.
Μαξιμιλιανή της Βαυαρίας

Η Μαξιμιλιανή της Βαυαρίας ("Maximiliane von Bayern", 21 Ιουλίου 1810 - 4 Φεβρουαρίου 1821) ήταν κόρη του Βασιλιά Μαξιμιλιανού Α΄ Ιωσήφ της Βαυαρίας.

Η "Μαξιμιλιανή Ιωσηφίνα Καρολίνα" γεννήθηκε στις 21 Ιουλίου 1810 στο Παλάτι Νύμφενμπουργκ, και ήταν το νεότερο παιδί και κόρη του Μαξιμιλιανού Α΄ Ιωσήφ της Βαυαρίας και της δεύτερης συζύγου του Καρολίνας της Βάδης.

Πέθανε από τύφο στις 4 Φεβρουαρίου 1821 στο Μόναχο σε ηλικία 10 ετών. Ο θάνατός της ήταν ένα καταστροφικό πλήγμα για τη μητέρα της. Είναι θαμμένη στην Εκκλησία των Θεατίνων στο Μόναχο.
Βιλελμίνη της Έσσης-Κάσσελ

Η Βιλελμίνη της Έσσης-Κάσσελ ("Wilhelmine von Hessen-Kassel", 25 Φεβρουαρίου 1726 - 8 Οκτωβρίου 1808) ήταν κόρη του Πρίγκιπα Μαξιμιλιανού της Έσσης-Κάσσελ.
Μοχάμεντ Ουλντ Μπιλάλ

Ο Μοχάμεντ Ουλντ Μπιλάλ ("Mohamed Ould Bilal", ; γεννημένος το 1963, στην πόλη Ροσσό), είναι πολιτικός της Μαυριτανίας που υπηρετεί ως ο 16ος και σημερινός πρωθυπουργός της Μαυριτανίας από τις 6 Αυγούστου 2020. Ο Μπιλάλ διορίστηκε από τον πρόεδρο της Μαυριτανίας Μοχάμετ Ουλντ Γκαζουανί και αντικατέστησε τον Ισμαήλ Ουλντ Σεΐχ Σιντίγια, ο οποίος παραιτήθηκε με ολόκληρη την κυβέρνησή του λόγω έρευνας σχετικής με φερόμενη διαφθορά υψηλού επιπέδου. Πριν διοριστεί στο πρωθυπουργικό αξίωμα υπηρέτησε ως πολιτικός σύμβουλος και επικεφαλής πολλών κρατικών υπηρεσιών.
Whoosh!

Whoosh! είναι ο τίτλος του 21ου στούντιο άλμπουμ του βρετανικού χαρντ ροκ συγκροτήματος Deep Purple, το οποίο κυκλοφόρησε στις 7 Αυγούστου του 2020 μέσω της δισκογραφικής εταιρείας earMUSIC.
Καρολίνα της Έσσης-Χόμπουρκ

Η Καρολίνα της Έσσης-Χόμπουρκ ("Karoline von Hessen-Homburg", 25 Αυγούστου 1771 - 20 Ιουνίου 1854) ήταν κόρη του Φρειδερίκου Ε΄, Λανδγράβου της Έσσης-Χόμπουργκ.
Βικτώρια του Χοενλόε-Λάνγκενμπουργκ

Η Βικτώρια του Χοενλόε-Λάνγκενμπουργκ ("Viκtoria zu Hohenlohe-Langenburg", 17 Μαρτίου 1997 -) είναι Γερμανο-Ισπανίδα αριστοκράτισσα. Κατέχει 43 ευγενικούς τίτλους στον κόσμο.
Καρολίνα Ματθίλδη του Σλέσβιχ-Χόλσταϊν-Σόντερμπουργκ-Αουγκούστενμπουργκ

Η Καρολίνα Ματθίλδη του Σλέσβιχ-Χόλσταϊν-Σόντερμπουργκ-Αουγκούστενμπουργκ ("Karoline Mathilde von Schleswig-Holstein-Sonderburg-Augustenburg", 25 Ιανουαρίου 1860 - 20 Φεβρουαρίου 1932) ήταν κόρη του Φρειδερίκου Η΄, Δούκα του Σλέσβιχ-Χόλσταϊν.
Πρέλιουμπ

O Γρηγόριος Πρέλιουμπ, σερβ. Грегори Прељуб (π/ 1312 - 1356) ήταν Σέρβος μεγιστάνας, που υπηρέτησε τον Στέφανο Ούρο Δ΄ "Δουσάν" (βασ. 1331-55) ως "βοϊβόντα" (στρατηγός). Συμμετείχε στις κατακτήσεις προς τον νότο και κατείχε τη Θεσσαλία με τον βαθμό του "καίσαρα" (1348-56). Ο γιος του Θωμάς Πρελιούμποβιτς έγινε δεσπότης της Ηπείρου (1366-84).

* Soulis, George Christos (1984). The Serbs and Byzantium during the Reign of Tsar Stephen Dušan (1331–1355) and his Successors. Washington, District of Columbia: Dumbarton Oaks. ISBN 0-88402-137-8.
WLTP

Η Παγκόσμια Εναρμονισμένη Διαδικασία Δοκιμής Ελαφρών Οχημάτων ("World Harmonized Light-Duty Vehicles Test Procedure", WLTP) είναι ένα παγκόσμιο, εναρμονισμένο πρότυπο για τον προσδιορισμό των επιπέδων ρύπων, των εκπομπών CO2 και της κατανάλωσης καυσίμου των παραδοσιακών και υβριδικών αυτοκινήτων, καθώς και της αυτονομίας των πλήρως ηλεκτρικών οχημάτων. Διαδέχτηκε τον «Νέο Ευρωπαϊκό Κύκλο Οδήγησης» (NEDC) ο οποίος χρησιμοποιείτο από τη δεκαετία του 1990 . 

Το νέο πρωτόκολλο βασίζεται σε πιο ρεαλιστικές συνθήκες οδήγησης και έχει ως στόχο να παρέχει δεδομένα που αντανακλούν καλύτερα την καθημερινή χρήση ενός οχήματος. 

Το WLTP στοχεύει επίσης στην εναρμόνιση των διαδικασιών δοκιμών σε διεθνές επίπεδο και στη δημιουργία ίσων όρων στην παγκόσμια αγορά. Εκτός από τα κράτη-μέλη της ΕΕ, το WLTP είναι η τυπική δοκιμασία κατανάλωσης καυσίμου και εκπομπών ρύπων και για την Ινδία, τη Νότια Κορέα και την Ιαπωνία. Από την 1η Σεπτεμβρίου 2019 όλα τα ελαφρά οχήματα που ταξινομούνται στις χώρες της ΕΕ (αλλά και στην Ελβετία, τη Νορβηγία, την Ισλανδία και την Τουρκία) πρέπει να συμμορφώνονται με το πρωτόκολλο WLTP.
Επί του Βασιλικού Οίκου και επί των Εξωτερικών Υποθέσεων Γραμματεία της Επικράτειας

Η «Επί του Βασιλικού Οίκου και επί των Εξωτερικών Υποθέσεων Γραμματεία της Επικράτειας» "(το σημερινό Υπουργείο Εξωτερικών)", (Απρίλιος 1833 - Ιούνιος 1846) δημιουργήθηκε τον Απρίλιο του 1833 , μετά την έλευση του πρώτου Βασιλιά της Ελλάδας, του Όθωνα, και όταν τη διοίκηση του κράτους είχε αναλάβει η Αντιβασιλεία Όθωνα. 
Η «Επί του Βασιλικού Οίκου και επί των Εξωτερικών Υποθέσεων Γραμματεία της Επικράτειας» μετονομάστηκε το 1846 σε Υπουργείον επί του Βασιλικού Οίκου και επί των Εξωτερικών.

Πρώτος «Γραμματέας Επί του Βασιλικού Οίκου και επί των Εξωτερικών Υποθέσεων» του νεοσύστατου ελληνικού κράτους, διορίστηκε στις 6 Απριλίου 1833 ο Σπυρίδων Τρικούπης.
Βιλελμίνη του Ντόρνμπεργκ

Η Βιλελμίνη του Ντόρνμπεργκ ("Wilhelmine von Dörnberg", 6 Μαρτίου 1803 - 14 Μαΐου 1835) ήταν κόρη του Ερνέστου, Βαρώνου του Ντόρνμπεργκ.
Δημήτρης Ανδρεόπουλος

Ο Δημήτρης Ανδρεόπουλος (γεννημένος στις 26 Οκτωβρίου του 1964 στην Κόρινθο) είναι Έλληνας παλαίμαχος πετοσφαιριστής και νυν προπονητής στον Παναθηναϊκό. Ως παίκτης αγωνιζόταν στη θέση του πασαδόρου.
Στέφαν Βόισλαβ

Ο Στέφαν Βόισλαβ, σερβ. Стефан Војислав, ο Στέφανος Βοϊσθσλάβος των Ελληνικών πηγών (άκμασε 1034 - απεβ. 1043) είναι ο ιδρυτής του Οίκου του Βόισλαβλιεβιτς. Έγινε πρίγκιπας της Διόκλειας από το 1040 ως το 1043. Από το 1018 υπηρέτησε ως κυβερνήτης, με τον τίτλο του "Βυζαντινού άρχοντα", τους Ρωμαίους ως το 1034, όταν οδήγησε μία ανεπιτυχή εξέγερση, που τον οδήγησε σε μία φυλακή στην Κωνσταντινούπολη. Κατάφερε να αποδράσει και να επιστρέψει στην πατρίδα του, κερδίζοντας -με επιτυχία αυτή τη φορά- την ανεξαρτησία τού κρατιδίου του και να επεκτείνει την εξουσία του επί της νότιας Δαλματίας και της ενδοχώρας.
Άγιος Μίκαλλος

Ο Άγιος Μίκαλλος είναι ένας από τους τριακόσιους αγίους που ήρθαν στην Κύπρο περί τα μέσα του 12ου αιώνα μετά τη Β' Σταυροφορία (1147-1149 μ.Χ.).
Γκλόρια του Τουρν και Τάξις

Η Γκλόρια του Τουρν και Τάξις ("Gloria von Turn und Taxis", γεννημένη ως Γκλόρια φον Σένμπουργκ-Γκλαχάου "Gloria von Schönburg-Glauchau", 23 Φεβρουαρίου 1960 -) είναι χήρα σύζυγος του Ιωάννη, 11ου Πρίγκιπα του Τουρν και Τάξις.
Νεκταρία Καραντζή

Η Νεκταρία Καραντζή (Λακωνία, 5 Αυγούστου 1978) είναι Ελληνίδα Νομικός με ειδικεύσεις στα θέματα Ποινικής Προστασίας της Πνευματικής Ιδιοκτησίας και Εκκλησιαστικού Δικαίου και βυζαντινή ψάλτρια - υμνωδός της ιερής θρησκευτικής μουσικής και της παραδοσιακής μουσικής. Χαρακτηρίζεται ως πρωτοπόρος της γυναικείας ψαλτικής τέχνης στην Ελλάδα, με διεθνές προφίλ ενώ ίδρυσε τον πρώτο Σύνδεσμο Γυναικών Ψαλτριών. 

Πραγματοποιεί συναυλίες στην Ελλάδα και το εξωτερικό και παρουσιάζει διαλέξεις και σεμινάρια σε εκπαιδευτικά ιδρύματα και ακαδημίες της Ευρώπης όπως η Ακαδημία Λιστ και το Πανεπιστήμιο της Σορβόνης, με πυρήνα τη βυζαντινή μουσική και την παραδοσιακή μουσική. Εκπροσωπώντας, χαρακτηριστικά, την Ελλάδα στον Καθεδρικό του San Vitale, στο πλαίσιο της διοργάνωσης των δρόμων της φιλίας του Φεστιβάλ της Ραβένα έλαβε θετική κριτική από τα Ιταλικά Μέσα, με τη La Republica να σημειώνει: «Η Νεκταρία Καραντζή αναβιώνει τη βυζαντινή μουσική… Στέκεται μόνη, σαν μια αρχαία ιέρεια, αποκαλύπτοντας στους θεατές τους θησαυρούς της βυζαντινής μουσικής». Παρουσιάζοντας δισκογραφικό έργο με τη φωνή της Καραντζή, ο Καθηγητής και Πρόεδρος του Τμήματος Μουσικών Σπουδών του Εθνικού και Καποδιστριακού Πανεπιστημίου Αθηνών, Αχιλλέας Χαλδαιάκης αναφέρει χαρακτηριστικά: «… Ηδύτητα αναντίρρητα αναδύεται και πανθομολογούμενα διαχέεται από τη διαυγή και εσωστρεφή, τη θάλλουσα και αισθαντική ερμηνεία της Νεκταρίας Καραντζή, ερμηνεία ηχούσα ως η υποφητική εκείνη φωνὴ αὔρας λεπτῆς, όπου και το πνεύμα του θεού αναπαύεται»

Το ρεπερτόριό της περιλαμβάνει όχι μόνο βυζαντινούς ελληνικούς ύμνους και ελληνικά παραδοσιακά τραγούδια, αλλά θρησκευτική μουσική σε γλώσσες όπως αραμαϊκά , ρουμανικά , ιταλικά , αραβικά και παραδοσιακές μουσικές χωρών της Μεσογειου.
Λευκορωσικές διαδηλώσεις του 2020

Οι Λευκορωσικές διαδηλώσεις του 2020-2021, γνωστές στην αρχή και ως επανάσταση της παντόφλας και επανάσταση κατά των κατσαρίδων, ήταν μια σειρά από μαζικές διαδηλώσεις που συγκλόνισαν την Λευκορωσία το 2020. Οι διαδηλώσεις ήταν κατά του καθεστώτος του προέδρου Αλεξάντερ Λουκασένκο. Οι διαδηλώσεις εξελίχθηκαν τόσο πριν, όσο και μετά τις Λευκορωσικές Προεδρικές εκλογές του 2020. Οι διαδηλωτές έχουν ως αίτημα την παραίτηση του προέδρου, την απελευθέρωση των πολιτικών κρατουμένων, και την διεξαγωγή νέων, ελεύθερων και δίκαιων εκλογών.

Την περίοδο πριν τις εκλογές (Μάιο έως 9 Αυγούστου 2020) οι διαδηλώσεις ταυτίζονται εν μέρει με την προεκλογική εκστρατεία της υποψήφιας της αντιπολίτευσης, Σβετλάνα Τσιχανόφσκαγια. Έπειτα από την ανακοίνωση των αποτελεσμάτων των εκλογών στα οποία ο Λουκασένκο κέρδιζε με μία συντριπτική νίκη, ακολούθησε ένα μαζικό κίνημα ειρηνικών συλλαλητηρίων - το αποκορύφωμα των διαδηλώσεων. Το κίνημα διατηρήθηκε για πολλούς μήνες, ωστόσο σταδιακά έχανε την ορμή του. Παρόλο που κάποιες μικρές διαμαρτυρίες συνεχίζονται ακόμα και σήμερα, θεωρείται ότι το κίνημα έχει ατονήσει.

Σημαντικές προσωπικότητες του κινήματος είναι ο Βίκτωρ Μπαμπάρικο, υποψήφιος στις προεδρικές εκλογές ο οποίος όμως συνελήφθη λίγες μέρες αφότου κατέθεσε την υποψηφιότητα του, οπότε και τον διαδέχθηκε η Σβετλάνα Τσιχανόφσκαγια, σύζυγος ενός άλλου συλληφθέντα υποψηφίου του Σεργκέι Τσιχανόφσκι.

Η κυβέρνηση προχώρησε σε απροκάλυπτη καταστολή των διαδηλώσεων, με δεκάδες χιλιάδες συλλήψεις και εκτεταμένη χρήση βίας εις βάρος διαδηλωτών. Μέχρι σήμερα, έχουν χάσει την ζωή τους 4 άτομα, οι τραυματίες υπολογίζονται σε εκατοντάδες και οι συλληφθέντες υπολογίζονται σε πάνω από 30.000 σύμφωνα με τον ΟΗΕ.
Ελισάβετ της Πρωσίας

Η Ελισάβετ της Πρωσίας ("Elisabeth von Preußen", 18 Ιουνίου 1815 - 21 Μαρτίου 1885) ήταν κόρη του Πρίγκιπα Γουλιέλμου της Πρωσίας.
Αντώνης Καρκαγιάννης

Ο Αντώνης Καρκαγιάννης (Αμπελάκια Λάρισας, 10 Μαρτίου 1932 – Αθήνα, 13 Μαΐου 2010) ήταν Έλληνας δημοσιογράφος. Σε νεανική ηλικία, διώχθηκε για την συμμετοχή του σε δραστηριότητες του Κομμουνιστικού Κόμματος. Από το 1983 έως τον θάνατό του, εργάστηκε για την αθηναϊκή εφημερίδα "Η Καθημερινή" ως συντάκτης, αρχισυντάκτης, διευθυντής σύνταξης και εκδότης.
Μαρία Ελισάβετ στη Βαυαρία

Η Μαρία Ελισάβετ στη Βαυαρία ("Maria Elisabeth in Bayern", 5 Μαΐου 1784 - 1 Ιουνίου 1849) ήταν κόρη του Δούκα Γουλιέλμου εν Βαυαρία.
Αναγνώστης Πιτσουνάς

Ο Αναγνώστης Πιτσουνάς ήταν αγωνιστής του 1821.
Α΄ κατηγορία ποδοσφαίρου ανδρών Κύπρου 2020-21

Η Α΄ κατηγορία ποδοσφαίρου ανδρών Κύπρου 2020-21 αποτέλεσε το 82ο πρωτάθλημα στην Α΄ κατηγορία ποδοσφαίρου της Κύπρου. Το πρωτάθλημα κέρδισε η Ομόνοια για 21η φορά στην ιστορία της.
Άλτμπουργκ του Όλντενμπουργκ

Η Άλτμπουργκ του Όλντενμπουργκ ("Altburg von Oldenburg", 19 Μαΐου 1903 - 16 Ιουνίου 2001) ήταν κόρη του Φρειδερίκου Αύγουστου Β΄, Μεγάλου Δούκα του Όλντενμπουργκ.
Β΄ κατηγορία ποδοσφαίρου ανδρών Κύπρου 2020-21

Η Β΄ κατηγορία ποδοσφαίρου ανδρών Κύπρου 2020-21 ήταν η 66η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η ΠΑΕΕΚ για 1η φορά στην ιστορία της.
Δονάτα του Κάστελλ-Ρυντενχάουζεν

Η Δονάτα του Κάστελλ-Ρυντενχάουζεν ("Donata von Castell-Rüdenhausen", 20 Ιουλίου 1950 - 5 Σεπτεμβρίου 2015) ήταν κόρη του Σίγκφριντ, 4ου Πρίγκιπα του Κάστελλ-Ρυντενχάουζεν.
Ορόκλινη-Τρούλλοι FC 2020

Η Ορόκλινη-Τρούλλοι FC 2020 είναι κυπριακή ποδοσφαιρική ομάδα από τους Τρούλλους και την Βορόκλινη της επαρχίας Λάρνακας. Χρώματα της ομάδας είναι το λευκό, το μπλέ και το πράσινο και έδρα το κοινοτικό στάδιο Τρούλλων.
Μεγάλος Φόβος

μικρογραφία|405x405εσ|Γάλλοι χωρικοί του 18ου αιώνα
Ως Μεγάλος Φόβος (Γαλλικά: La Grande Peur) χαρακτηρίζεται η περίοδος στην αρχή της Γαλλικής Επανάστασης, μεταξύ 22 Ιουλίου και 6 Αυγούστου 1789, κατά την οποία στη γαλλική επικράτεια ξέσπασαν αγροτικές εξεγέρσεις.

Οι αγροτικές εξεγέρσεις προκλήθηκαν από την επιδεινούμενη έλλειψη τροφίμων και, τροφοδοτούμενες από φήμες για μια συνωμοσία των αριστοκρατών για να προκαλέσουν λιμό ή να κάψουν τον πληθυσμό, τόσο οι αγρότες όσο και οι κάτοικοι επαρχιακών πόλεων καταλήφθηκαν από έναν συλλογικό φόβο και κινητοποιήθηκαν σε όλη τη Γαλλία.

Σηματοδότησαν την κατάρρευση της εξουσίας του Παλαιού καθεστώτος και προκάλεσαν ένα μεγάλο κύμα μετανάστευσης των ευγενών. Προκάλεσαν επίσης την έκπληξη και την ανησυχία της νεοσυσταθείσας Συντακτικής Εθνοσυνέλευσης και οδήγησαν, όσον αφορά τις άμεσες συνέπειες, στην κατάργηση των φεουδαρχικών προνομίων στις 4 Αυγούστου 1789.

Οι αγροτικές εξεγέρσεις της περιόδου του Μεγάλου Φόβου είναι, μαζί με την άλωση της Βαστίλης και τις Ημέρες της 5ης και 6ης Οκτωβρίου, τα τρία επαναστατικά γεγονότα που καθόρισαν την πορεία της Γαλλικής επανάστασης.
Πύργος Μπρόντγκεϊτ

Ο Πύργος Μπρόντγκεϊτ (αγγλικά: "Broadgate Tower") είναι ουρανοξύστης στο μείζον επιχειρηματικό και χρηματοοικονομικό κέντρο του Λονδίνου, το λεγόμενο Σίτι. Κατασκευάστηκε μεταξύ του 2005 και του 2008 και κόστισε 240 περίπου εκατομμύρια στερλίνες. Ο Πύργος έχει ύψος 165 μέτρα, 33 ορόφους και εμβαδόν δαπέδου 37.000.3 m2

Αρχικός ιδιοκτήτης του χώρου όπου χτίστηκε το οικοδόμημα ήταν ο δημόσιος φορέας British Land. Τον Φεβρουάριο του 2005, η Broadgate Plaza Ltd, θυγατρική της British Land, υπέβαλε αίτημα στο Σίτι του Λονδίνου για την κατασκευή δύο κτιρίων 33 και 13 ορόφων αντίστοιχα. Ο Πύργος Μπρόντγκεϊτ σχεδιάστηκε από τη διεθνή αρχιτεκτονική, πολεοδομική και μηχανική εταιρεία Skidmore, Owings & Merrill και κατασκευάστηκε από την εταιρεία διαχείρισης και κατασκευής δημοσίων έργων Bovis Lend Lease. Η κατασκευή έγινε παράλληλα με το γειτονικό κτίριο 201 Bishopsgate, ενώ τα δύο κτίρια χωρίστηκαν από μια σκεπαστή πεζοδρομημένη περιοχή.

Ο Πύργος Μπρόντγκεϊτ χρησιμοποιήθηκε το 2012 στην ταινία "Skyfall", της σειράς ταινιών «Τζέιμς Μποντ», όπου παρίστανε έναν ουρανοξύστη της Σαγκάης.
Μαρία η Αιγυπτία

Η Μαρία η Αιγυπτία (4ος ή 5ος αιώνας) είναι Αγία/Οσία της Ορθόδοξης και της Ρωμαιοκαθολικής Εκκλησίας, καθώς και των Προχαλκηδόνιων Εκκλησιών, όπως της Κοπτικής Εκκλησίας της Αιγύπτου. Θεωρείται προστάτιδα των μετανοούντων.
ΘΟΪ/ΑΕΚ Λειβαδιών

Το ΘΟΪ/ΑΕΚ Λειβαδιών είναι κυπριακή ποδοσφαιρική ομάδα απο τα Λιβάδια της επαρχίας Λάρνακας. Χρώματα της ομάδας είναι το λευκό και το μαύρο και έμβλημα ο δικέφαλος αετός. Έδρα της είναι το Δημοτικό Στάδιο Αγίας Παρασκευής Λιβαδιών.
Δροσόφιλα

Η "Δροσόφιλα" ("Drosophila") είναι γένος δίπτερων εντόμων της οικογένειας Drosophilidae (Δροσοφιλίδες) που αποκαλούνται συχνά και φρουτόμυγες (αγγλ. "fruit fly") ή ξιδόμυγες (αγγλ. "vinegar fly"). Το πιο γνωστό είδος Δροσόφιλας είναι η "Drosophila melanogaster" η οποία χρησιμοποιείται κατά κόρον στην βιολογία και ιδιαίτερα στην γενετική ως πρότυπος οργανισμός. Τρέφεται κυρίως με ώριμους καρπούς. Πολλά είδη Δροσόφιλας και ιδιαίτερα τα μεσογειακά είδη, αποτελούν παράσιτα για τις καλλιέργειες.
Άγαλμα του Γεωργίου Γ΄

Το Άγαλμα του Γεωργίου Γ΄ στην Οικία Σόμερσετ, που επίσημα ονομάζεται Γεώργιος Γ΄ και ο Ποταμός Τάμεσης, είναι ένα υπαίθριο χάλκινο γλυπτό μνημείο, που απεικονίζει τον Βασιλιά Γεώργιο Γ΄ του Ηνωμένου Βασιλείου και τον θεό Ποσειδώνα ή τον Πατέρα Τάμεση. Το μνημείο κατασκευάστηκε μεταξύ των ετών 1778-1789 από τον γλύπτη Τζον Μπέικον (1740-1799) και είναι ενταγμένο στην Α΄ Τάξη του Καταλόγου των Πολιτιστικών Μνημείων της Αγγλίας.

Ο Γεώργιος Γ΄ παρουσιάζεται, ντυμένος με ρωμαϊκή ενδυμασία, να στηρίζεται σε ένα πηδάλιο, πλαισιωμένος από την πλώρη μιας ρωμαϊκής λέμβου και από ένα λιοντάρι. Ο Ποσειδώνας (ή Πατέρας Τάμεσης) βρίσκεται από κάτω ξαπλωμένος, πάνω σε έναν ημικυκλικό πλίνθο, και με το ένα χέρι του κρατάει μια υδρία. Πίσω από τον Ποσειδώνα βρίσκεται το Κέρας της Αμαλθείας, σύμβολο της αφθονίας.

Όταν η Βασίλισσα Καρλόττα είδε για πρώτη φορά το άγαλμα του συζύγου της, ρώτησε τον γλύπτη: "«Γιατί φτιάξατε μια τόσο τρομερή φιγούρα;»" Ο Μπέικον έσκυψε και απάντησε: "«Η τέχνη δεν μπορεί πάντα να κατορθώνει ό,τι είναι ενίοτε εφικτό από τη Φύση - την ένωση ομορφιάς και της μεγαλειότητας»".
Τσακ Ντέιλι

Ο Τσακ Ντέιλι (Charles Jerome Daly, 20 Ιουλίου 1930, Kane, Πενσιλβανία, ΗΠΑ – Jupiter, Φλόριντα, 9 Μαΐου 2009) ήταν Αμερικανός επαγγελματίας προπονητής καλαθοσφαίρισης (head coach), αναγνωρισμένος σαν μία από τις μεγαλύτερες μορφές του αθλήματος.
Ο Ντέιλι οδήγησε τους Ντιτρόιτ Πίστονς σε δύο συνεχόμενους τίτλους Παγκόσμιου Πρωταθλήματος (N.B.A.), το 1989 και το 1990, ενώ ήταν ο εκλέκτορας της αντιπροσωπευτικής ομάδας των Ηνωμένων Πολιτειών (The Dream Team), η οποία κατέκτησε αήττητη το χρυσό μετάλλιο στους Ολυμπιακούς Αγώνες της Βαρκελώνης. Ο Ντέιλι εισήλθε δις στο "Hall of Fame" του αθλήματος, την πρώτη το 1994 όταν βραβεύτηκε για την καριέρα του ως προπονητής και τη δεύτερη το 2010, όταν τιμήθηκε ως ο προπονητής της "Dream Team". Στη μνήμη του, έχουν καθιερωθεί τα βραβεία "Chuck Daly Achievement".
Ζωσιμάς της Παλαιστίνης

Ο Όσιος Ζωσιμάς της Παλαιστίνης είναι Άγιος της Ορθόδοξης Χριστιανικής Εκκλησίας και των Ανατολικών Καθολικών Εκκλησιών. Η μνήμη του τιμάται στις 4 Απριλίου.

Ο Ζωσιμάς γεννήθηκε κατά το β΄ μισό του 5ου αιώνα στην Παλαιστίνη, που τότε υπαγόταν στη Διοίκηση Ανατολής της Ανατολικής Ρωμαϊκής (Βυζαντινής) Αυτοκρατορίας, της οποίας Αυτοκράτορας ήταν ο Θεοδόσιος Β´. Ο Ζωσιμάς έγινε μοναχός σε κάποιο μοναστήρι της περιοχής σε πολύ νεαρή ηλικία και κέρδισε τη φήμη καλού ασκητή. Λέγεται ότι, προτού μονάσει, είχε επισκεφθεί περί τους χίλιους διακρινόμενους για την αρετή τους ασκητές για να διδαχτεί από την αρετή και την σοφία τους. 

Σε ηλικία 53 ετών, έχοντας χειροτονηθεί ιερέας, όντας δηλαδή "ιερομόναχος", μετεγκαταστάθηκε σε ένα πολύ αυστηρό μοναστήρι, στην έρημο κοντά στον Ιορδάνη ποταμό, όπου πέρασε τον υπόλοιπο βίο του. Αυτό το μοναστήρι ήταν πιθανώς η Μονή του Αγίου Ιωάννη του Προδρόμου στην όχθη του Ιορδάνη.

Ο Ζωσιμάς είναι κυρίως γνωστός εξαιτίας της συναντήσεώς του με την Αγία Μαρία την Αιγυπτία και όσα γνωρίζουμε για τη ζωή του προέρχονται ακριβώς από τον "Βίο της Αγίας Μαρίας της Αιγυπτίας", τον οποίο κατέγραψε ο Πατριάρχης Ιεροσολύμων Άγιος Σωφρόνιος. 

Κατά την αφήγηση αυτή, ήταν συνήθεια στο αυστηρό μοναστήρι όλοι οι μοναχοί να φεύγουν στην έρημο τις 40 ημέρες της Μεγάλης Τεσσαρακοστής και να νηστεύουν και να προσεύχονται εκεί ως πρόσθετη άσκηση, επιστρέφοντας στη μονή την Κυριακή των Βαΐων. Περιπλανώμενος λοιπόν στην έρημο και ο όσιος Ζωσιμάς συνάντησε την Αγία Μαρία την Αιγυπτία, η οποία του διηγήθηκε τη ζωή της και τού ζήτησε να τη συναντήσει στις όχθες του Ιορδάνη τη Μεγάλη Πέμπτη του επόμενου έτους και να της φέρει Αγία Κοινωνία. Το επόμενο έτος πράγματι ο Ζωσιμάς εκπλήρωσε το αίτημά της και τότε εκείνη διέσχισε τον ποταμό για να τον φθάσει περπατώντας θαυματουργικά πάνω στην επιφάνεια του νερού. Κοινώνησε και του είπε να τη συναντήσει και πάλι στη έρημο την επόμενη Μεγάλη Τεσσαρακοστή. Το επόμενο έτος ο Ζωσιμάς ταξίδεψε μέχρι την τοποθεσία που την είχε πρωτοσυναντήσει, περίπου είκοσι μέρες οδοιπορίας από το μοναστήρι, και ανεκάλυψε εκεί την άψυχη σορό της Οσίας. Σύμφωνα με μια επιγραφή γραμμένη στην άμμο, είχε αποβιώσει την ίδια εκείνη νύχτα που είχε μεταλάβει και είχε με κάποιο τρόπο μεταφερθεί θαυματουργικά στον τόπο όπου τη βρήκε, ενώ το σώμα της είχε διατηρηθεί αναλλοίωτο. Ο Ζωσιμάς έθαψε τη σορό σε λάκκο που τού έσκαψε ένα περαστικό λιοντάρι. Επιστρέφοντας στη Μονή, ο Ζωσιμάς αφηγήθηκε την ιστορία της Αγίας Μαρίας στους μοναχούς, οι οποίοι τη διετήρησαν μεταξύ τους ως προφορική παράδοση, από στόμα σε στόμα, μέχρι που αυτή καταγράφηκε από τον Σωφρόνιο, πολλές δεκαετίες έως και έναν αιώνα αργότερα. Ο ίδιος ο Ζωσιμάς λέγεται ότι έζησε συνολικά σχεδόν εκατό χρονία, πριν την οσιακή του κοίμηση.

Στη μεσαιωνική Δυτική Εκκλησία αυτή η ιστορία ενσωματώθηκε στον θρύλο της Μαρίας Μαγδαληνής, με τον Ζωσιμά να έχει σε αυτόν το όνομα Μαξιμίνος. Υπάρχει νωπογραφία στην Ασίζη με θέμα αυτή την εκδοχή, φιλοτεχνημένη πιθανότατα από τον Τζόττο και τους βοηθούς του.
Τάγμα της Αξίας της Γεωργίας, της Αλιείας και των Τροφίμων

Το Τάγμα της Αξίας της Γεωργίας, της Αλιείας και των Τροφίμων (ισπανικά: "Orden del Mérito Agrario, Pesquero y Alimentario") είναι ένα Πολιτικό Τάγμα της Αξίας, που απονέμεται από την Ισπανία. Απονέμεται για να αναγνωρίσει σε ανθρώπους και οργανισμούς εξαιρετικές επιδόσεις στους τομείς της γεωργίας, της αλιείας και των τροφίμων. Το τάγμα συστάθηκε με το Βασιλικό Διάταγμα 421/1987, στις 27 Φεβρουαρίου 1987. Το τάγμα αυτό αντικατέστησε το Πολιτικό Τάγμα της Γεωργικής Αξίας ("Orden Civil del Mérito Agrícola"), το οποίο δημιουργήθηκε με Βασιλικό Διάταγμα στις 9 Φεβρουαρίου 1906.

Οι τάξεις του τάγματος είναι έξι και μπορούν να απονεμηθούν σε ένα από τα τρία τμήματά του (γεωργία, αλιεία και τρόφιμα). Οι ιδιώτες μπορούν να αποκτήσουν μία από τις έξι κατηγορίες του τάγματος, ενώ οι οργανισμοί και οι συλλογικές ομάδες μπορούν να λάβουν μία από τις τρεις κατηγορίες τιμητικής πλάκας. Η απονομή του Μεγαλόσταυρου και της Χρυσής Πλάκας γίνεται με Βασιλικό Διάταγμα. Ο αποδέκτης οποιασδήποτε κατηγορίας του τάγματος, που έχει καταδικαστεί για διάπραξη δόλου ή δημόσιου εγκλήματος και έχει διαπιστωθεί ότι έχει ενεργήσει αντίθετα προς τους λόγους για τους οποίους έγινε η απονομή, χάνει τον τίτλο του τάγματος με παρέμβαση του Εισαγγελέα του Βασιλικού Τάγματος.
Διακοπές στην Αίγινα

Οι Διακοπές στην Αίγινα είναι μια Ελληνική κωμική ταινία 
παραγωγής του 1958 σε σενάριο και σκηνοθεσία Ανδρέα Λαμπρινού.
Πρωταγωνιστούν οι Αλίκη Βουγιουκλάκη, Λάμπρος Κωνσταντάρας, Ανδρέας Μπάρκουλης και η Αλέκα Στρατηγού.
Ρόμπερτ Τραμπ

Ο Ρόμπερτ Τραμπ ("Robert Stewart Trump" ; 26 Αυγούστου 1948 - 15 Αυγούστου 2020) ήταν Αμερικανός επιχειρηματίας, μεσίτης και ο μικρότερος αδερφός του προέδρου των ΗΠΑ Ντόναλντ Τραμπ.
Ανδριάντας του Ριχάρδου του Λεοντόκαρδου

Ο Ανδριάντας του Ριχάρδου του Λεοντόκαρδου' (αγγλικά: "Richard Cœur de Lion") είναι ένα μνημείο πολιτιστικής κληρονομιάς της Αγγλίας (Β΄ Τάξης), προς τιμήν του Άγγλου μονάρχη του 12ου αιώνα Ριχάρδου Α΄ του Λεοντόκαρδου (βασίλευσε το διάστημα 1189–1199). Είναι τοποθετημένος επάνω σε ένα βάθρο από γρανίτη, έξω από τα Ανάκτορα του Ουεστμίνστερ στο Λονδίνο. Κατασκευάστηκε από τον Ιταλό γλύπτη Κάρλο Μαροτσέτι (1805-1867), αρχικά σε πηλό (1851) και μετέπειτα σε μπρούντζο (1856-1867). Για πολλά χρόνια υπήρξε διαφωνία ως προς την οριστική θέση εγκατάστασής του, η οριστικοποιήθηκε τον Οκτώβριο του 1860.

Η ποιότητα κατασκευής του αγάλματος φάνηκε προβληματική, κατά τον πρώτο μισό αιώνα της ιστορίας του. Κατά την Μεγάλη Έκθεση του Λονδίνου, το 1851, η ουρά του αλόγου αποκολλήθηκε και, σαράντα χρόνια αργότερα, διαπιστώθηκε ότι ήταν γεμάτη με τρύπες και δεν είχε συνδεθεί σωστά με το υπόλοιπο μέρος του έργου. Στον Β΄ Παγκόσμιο Πόλεμο, μια γερμανική βόμβα προσγειώθηκε λίγα μέτρα μακριά και προκάλεσε σοβαρές καταστροφές στον ανδριάντα. Εργασίες αποκατάστασης διεξήχθησαν τα επόμενα χρόνια, ωστόσο σημάδια από τη βόμβα είναι ορατό στο μνημείο έως σήμερα.

Το 2009, οι κοινοβουλευτικές αρχές ανέλαβαν ένα σχέδιο για τη συντήρηση και την αποκατάσταση του αγάλματος. Βάση του σχεδίου που εκτελέστηκε, απομακρύνθηκαν οι συσσωρευμένες ακαθαρσίες και μια παλιά επίστρωση μαύρου κεριού. Με ειδική μέριμνα η μπρούντζινη επιφάνεια επανήλθε στο αρχικό της χρώμα και καλύφθηκε με ένα διαυγές κερί για προστασία από τη ρύπανση και την όξινη βροχή. Τα ανάγλυφα του βάθρου καθαρίστηκαν και αποκαταστάθηκαν, όπως και το ίδιο το βάθρο.
Μεριτατέν

Η Μεριτατέν (ή Μεριτατέν) Meryetate (14ος αιώνας π.Χ.), ήταν βασιλική σύζυγος της δεκάτης ογδόης δυναστείας της Αιγύπτου . Το όνομά της σημαίνει "Αυτή που είναι αγαπημένη του Ατόν", του Θεού Ηλίου δηλαδή, τη λατρεία του οποίου επιχείρησε να επιβάλει ως αποκλειστική έναντι της παλαιάς αιγυπτιακής θρησκευτικής παράδοσης, ο πατέρας της, ο Φαραώ Ακενατόν. Κατείχε αρκετούς τίτλους, εκτελώντας επίσημες αποστολές για τον πατέρα της και έγινε η Μεγάλη Βασιλική Σύζυγος του Φαραώ Σμενκαρε, ο οποίος μπορεί να ήταν αδελφός ή γιος του Ακενατόν. Η Μεριτατέν πιθανολογείται, επίσης, ότι ίσως έχει υπηρετήσει ως Φαραώ η ίδια με το όνομα, Ανκχκχεπερούρε Νεφερνεφερουατέν .
Γκοταμπάγια Ραγιαπάκσε

Ο Αντισυνταγματάρχης Ναντασένα Γκοταμπάγια Ραγιαπάκσε (Nandasena Gotabaya Rajapaksa), RWP, RSP, psc, GR (σινχαλέζικα: ගෝඨාභය රාජපක්ෂ, ταμίλ: கோட்டாபய ராஜபக்ஸ, γεννημένος στις 20 Ιουνίου 1949) είναι πολιτικός της Σρι Λάνκα και πρώην στρατιωτικός αξιωματούχος που υπηρετεί επί του παρόντος ως ο 8ος Πρόεδρος της Σρι Λάνκα από το 2019. Προηγουμένως διετέλεσε γραμματέας του υπουργείου Άμυνας και Αστικής Ανάπτυξης από το 2005 έως το 2015 υπό τη διοίκηση του μεγαλύτερου αδελφού του, πρώην προέδρου Μαχίντα Ραγιαπάκσε, οδηγώντας τις ένοπλες δυνάμεις της Σρι Λάνκα στη στρατιωτική ήττα των Τίγρεων Ταμίλ, η οποία τερμάτισε τον εμφύλιο πόλεμο. 

Γεννημένος σε μια εξέχουσα πολιτική οικογένεια από τη Νότια επαρχία, ο Ραγιαπάκσε εκπαιδεύτηκε στο Κολέγιο Ανάντα του Κολόμπο και κατατάχθηκε στον στρατό της Σρι Λάνκα τον Απρίλιο του 1971. Μετά τη βασική εκπαίδευση στο Κέντρο Εκπαίδευσης Στρατού, στην Ντιγιαταλάουα, έγινε αξιωματικός του στρατού. Κατά τα πρώτα στάδια του εμφυλίου πολέμου της Σρι Λάνκα έλαβε μέρος σε πολλές σημαντικές επιθέσεις όπως η Επιχείρηση Vadamarachi, η Επιχείρηση Strike Hard και η Επιχείρηση Thrividha Balaya, καθώς και σε αντεπαναστατικές επιχειρήσεις κατά την εξέγερση JVP το 1987–1989 . 

Αποστρατεύτηκε πρόωρα και στράφηκε στον τομέα της τεχνολογίας της πληροφορίας, πριν μεταναστεύσει στις Ηνωμένες Πολιτείες το 1998. Επέστρεψε στη Σρι Λάνκα το 2005, για να βοηθήσει τον αδελφό του στην προεδρική του εκστρατεία και διορίστηκε υπουργός Άμυνας επί προεδρίας του αδελφού του. Κατά τη διάρκεια της θητείας του, οι Ένοπλες Δυνάμεις της Σρι Λάνκα ολοκλήρωσαν με επιτυχία τον εμφύλιο πόλεμο της Σρι Λάνκα νικώντας τους Τίγρεις του Ταμίλ και σκότωσαν τον αρχηγό του Βελουπιλάι Πραμπακαράν το 2009. Ήταν στόχος μιας απόπειρας δολοφονίας τον Δεκέμβριο του 2006 από έναν βομβιστή αυτοκτονίας του Ταμίλ Τίγρης. Μετά τον πόλεμο, ο Ραγιαπάκσε ξεκίνησε πολλά έργα αστικής ανάπτυξης. Παραιτήθηκε μετά την ήττα του αδελφού του στις προεδρικές εκλογές του 2015 . 

Το 2018, αναδείχθηκε ως πιθανός υποψήφιος για τις προεδρικές εκλογές του 2019, στις οποίες έλαβε μέρος με επιτυχία στηριζόμενος σε μια πλατφόρμα φιλοεθνικιστική, με γνώμονα την οικονομική ανάπτυξη και την εθνική ασφάλεια. Είναι το πρώτο πρόσωπο με στρατιωτικό υπόβαθρο που εξελέγη πρόεδρος της Σρι Λάνκα και επίσης το πρώτο πρόσωπο που εκλέχθηκε πρόεδρος και δεν είχε προηγουμένως εκλεγεί σε κάποια αιρετή θέση.
Περιμένοντας τους Βαρβάρους

Το Περιμένοντας τους Βαρβάρους (Αγγλικά: Waiting for the Barbarians) 
είναι μια δραματική ταινία Ιταλο-Αμερικανικής παραγωγής του 2019 σε σκηνοθεσία Σίρο Γκέρα, βασισμένη στο ομώνυμο μυθιστόρημα του Νοτιοαφρικανού συγγραφέα Τζον Μάξγουελ Κούτσι. Πρωταγωνιστούν οι Μαρκ Ράιλανς, Τζόνι Ντεπ, Ρόμπερτ Πάτινσον, Γκάνα Μπαγιαρσαϊκάν και η Γκρέτα Σκάκι.

Η ταινία έκανε πρεμιέρα στο Φεστιβάλ Κινηματογράφου της Βενετίας στις 6 Σεπτεμβρίου 2019 και κυκλοφόρησε στις κινηματογραφικές αίθουσες στις 7 Αυγούστου 2020 από την Samuel Goldwyn Films.
Μαχητές των Δρόμων 9

Οι Μαχητές των Δρόμων 9 (Αγγλικά: "Fast & Furious 9" ή "F9") είναι αμερικανική ταινία δράσης του 2021 σε σκηνοθεσία του Daniel Casey. Είναι η δέκατη ταινία της σειράς "Μαχητές των Δρόμων".
Ο Άρχων της Μαφίας

Ο Άρχων της Μαφίας (Πρωτότυπος τίτλος: The Don Is Dead) είναι μια γκανγκστερική ταινία Αμερικανικής παραγωγής του 1973 σε σκηνοθεσία Ρίτσαρντ Φλέτσερ και σε σενάριο των Κρίστοφερ Τράμπο, Μάικλ Μπάτλερ και Μάρβιν Άλμπερτ, προσαρμοσμένο από το ομώνυμο μυθιστόρημα του Μάρβιν Άλμπερτ. Πρωταγωνιστούν οι Άντονι Κουίν, Φρέντερικ Φόρεστ, Ρόμπερτ Φόρστερ, Αλ Λετιέρι και η Έιντζελ Τόμπκινς.
Πανεπιστήμιο του Κάδιθ

Το Πανεπιστήμιο του Κάδιθ (ισπανικά: "Universidad de Cádiz - UCA") είναι ένα δημόσιο πανεπιστήμιο που βρίσκεται στην επαρχία του Κάδιθ της Ανδαλουσίας, στην Ισπανία. Ιδρύθηκε το 1979 και επικεντρώνεται στις ιατρικές και θαλάσσιες επιστήμες στις οποίες προσφέρει κατάρτιση. Κατά τη διάρκεια του ακαδημαϊκού έτους 2007/2008, υπήρχαν στο ίδρυμα 17.280 σπουδαστές, 1.698 λέκτορες και 680 υπάλληλοι διοίκησης και λοιπό προσωπικό.

Οι ρίζες του πανεπιστημίου ανάγονται στον 15ο αιώνα και συγκεκριμένα στο Κολέγιο των Πηδαλιούχων των Θαλασσών του Λεβάντε και της Δύσης. Η Ιατρική Σχολή του ανιχνεύει την ίδρυσή της στο Βασιλικό Ναυτικό Κολέγιο Χειρουργικής του 1748, το οποίο ήταν το πρώτο στην Ευρώπη που συνδύασε την ιατρική και την χειρουργική επιστήμη σε ένα ενιαίο ίδρυμα. Το σύγχρονο Πανεπιστήμιο του Κάδιθ ιδρύθηκε στις 30 Οκτωβρίου 1979, με τον πρώτο πρύτανη να εκλέγεται το 1984. Τον Μάρτιο του 1984 δόθηκε από το ίδρυμα μια χρυσή πλακέτα στον Βασιλιά Χουάν Κάρλος.
Πίτερ Ράμπιτ

Ο Πίτερ Ράμπιτ (αγγλικά: "Peter Rabbit") είναι Αμερικανική κωμική ταινία παραγωγής 2018 βασισμένη στην Πίτερ Ράμπιτ
Ο Πύργος του Μαρτυρίου

Ο Πύργος του Μαρτυρίου (Πρωτότυπος τίτλος: My Name Is Julia Ross) 
είναι ένα φιλμ νουάρ με γοτθικά στοχεία Αμερικανικής παραγωγής του 1947 σε σκηνοθεσία Τζόζεφ Λιούις και σενάριο της Μούριελ Ρόι Μπόλτον, βασισμένο στο μυθιστόρημα "The Woman in Red" του 1941 του Άντονι Γκίλμπερτ. Πρωταγωνιστούν οι Νίνα Φος, Ντέιμ Μέι Γουίτι και ο Τζορτζ Μακρίντι.
Επιστήμη ξύλου

Επιστήμη ξύλου (στα αγγλικά: "wood science") είναι το αντικείμενο της επιστήμης υλικών το οποίο εξετάζει, μελετά και ερευνά το ξύλο ως υλικό ("material"). Μελετά τα χαρακτηριστικά του, την εσωτερική δομή του, τα χημικά του συστατικά (κυτταρίνη, ημικυτταρίνες, λιγνίνη, εκχυλίσματα) και όλες τις φυσικές - μηχανικές - χημικές - θερμικές - βιολογικές ιδιότητές του ως υλικού σε φυσικά ή σύνθετα προϊόντα και σε ξύλινες ή μικτές κατασκευές. 

Στο αντικείμενο αυτό ("επιστήμη ξύλου"), οι ιδιότητες του υλικού ("wood material properties") εξετάζονται σε βάθος με χρήση θεμελιωδών εννοιών, κανόνων και μεθόδων της φυσικής, της χημείας, της βιολογίας, ή της μηχανικής.
Λόταρ Μάιερ

Ο Λόταρ Μάιερ ("Lothar Meyer", πλήρες όνομα Γιούλιους Λόταρ Μάιερ - Julius Lothar Meyer 19 Αυγούστου 1830 – 11 Απριλίου 1895) ήταν Γερμανός χημικός. Ήταν ένας από τους πρωτοπόρους στην ανάπτυξη του πρώτου περιοδικού πίνακα των χημικών στοιχείων. Τόσο ο Ντμίτρι Μεντελέγιεφ όσο και ο Μάιερ εργάστηκαν μαζί με τον Ρόμπερτ Μπούνσεν. Ποτέ δεν χρησιμοποίησε το πρώτο του όνομα και σε όλη την διάρκεια της ζωής του ήταν γνωστός ως Λόταρ Μάιερ.

* Eric Scerri's website on the periodic table
The Fast and the Furious

Το The Fast and the Furious είναι σειρά ταινιών Αμερικάνικης παραγωγής. Η παραγωγή έγινε από την Original Film και την διανομή της ανέλαβε η Universal Pictures. Αποτελείται από δέκα ταινίες προς το παρόν (Οι Μαχητές των Δρόμων, Οι Μαχητές των Δρόμων 2, Μαχητές των Δρόμων: Tokyo Drift, Οι Μαχητές των Δρόμων 4, Μαχητές των Δρόμων: Ληστεία στο Ρίο, Μαχητές των Δρόμων 6, Μαχητές των Δρόμων 7, Μαχητές των Δρόμων 8, Fast & Furious: Hobbs & Shaw, Μαχητές των Δρόμων 9).
Οι Δολοφόνοι του Γκόγια

Οι Δολοφόνοι του Γκόγια (Πρωτότυπος τίτλος: El asesino de los caprichos) είναι ένα αστυνομικό θρίλερ Ισπανικής και Βελγικής συμπαραγωγής του 2019 σε σκηνοθεσία Γκεράρντο Χερέρο και σενάριο της Άνχελα Αρμέρο. Πρωταγωνιστούν: Μαριμπέλ Βερντού, Άουρα Γκαρίδο και ο Ρομπέρτο Αλάμο.
Κώμβρεια

Η Κώμβρεια ήταν αρχαία ελληνική πόλη (πόλη-κράτος) στην Χαλκιδική, αρχαία Μακεδονία. Αναφέρεται από τον Ηρόδοτο ως μία από τις πόλεις —μαζί με τις Λίπαξο, Λίσαια, Γίγωνο, Κάμψα, Σμίλα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα κοντά στην χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ. 

Η ακριβής τοποθεσία της δεν έχει ακόμη ταυτοποιηθεί.
Κλαιρ Μάκιντος

Η Κλαιρ Μάκιντος είναι Βρετανή συγγραφέας και πρώην Αστυνομικός.
Σάντα Κολόμα ντ'Αντόρρα

Η Σάντα Κολόμα ντ'Αντόρρα (), ή αλλιώς Σάντα Κολόμα, είναι πόλη της Ανδόρρας στην ενορία της Ανδόρρα λα Βέλια, κοντά στον ποταμό Γκραν Βαλίρα και 2 χιλιόμετρα από την πρωτεύουσα, Ανδόρρα λα Βέλια. Σύμφωνα με την απογραφή του 2019 έχει 3.057 κατοίκους.
Μαρία Λουίζα του Σλέσβιχ-Χόλσταϊν

Η Μαρία Λουίζα του Σλέσβιχ-Χόλσταϊν ("Marie Luise von Schleswig-Holstein-Sonderburg-Augustenburg", 12 Αυγούστου 1872 - 8 Δεκεμβρίου 1956) ήταν κόρη του Χριστιανού του Σλέσβιχ-Χόλσταϊν.
Ερίκ Μαξίμ Σουπό-Μοτίνγκ

Ο Ερίκ Μαξίμ Σουπό-Μοτίνγκ (23 Μαρτίου 1989) είναι ποδοσφαιριστής ο οποίος αγωνίζεται ως επιθετικός για λογαριασμό της Μπάγερν Μονάχου και της εθνικής ομάδας του Καμερούν.

Ο Σουπό-Μοτίνγκ ξεκίνησε την καριέρα του από το Αμβούργο και πραγματοποίησε το ντεμπούτο του στην Μπουντεσλίγκα τον Αύγουστο του 2007. Τη σαιζόν 2009-10 δόθηκε δανεικός στη Νυρεμβέργη και τον Αύγουστο του 2011 αποκτήθηκε από την Μάιντς 05 ως ελεύθερη μεταγραφή. Την πρώτη του σαιζόν στην ομάδα ήταν ο πρώτος σκόρερ της με 10 γκολ, όμως την επόμενη ταλανίστηκε από τραυματισμούς στο γόνατο. Τη σαιζόν 2013-14 ήταν πάλι πρώτος σκόρερ της Μάιντς, όμως μετά από τρεις σαιζόν αποφάσισε να μην ανανεώσει το συμβόλαιό του, και αποκτήθηκε από την Σάλκε. Εκεί πήρε θέση βασικού και πραγματοποίησε πάνω από 100 εμφανίσεις. Μετά τη λήξη του συμβολαίου του με τη Σάλκε αποκτήθηκε από τον Στόουκ Σίτι το 2017 και την επόμενη χρονιά από την Παρί Σεν-Ζερμαίν. Μετά τη λήξη του συμβολαίου του το 2020, αποκτήθηκε από τη Μπάγερν Μονάχου.

Ο Σουπό-Μοτίνγκ εκπροσώπησε στις νεανικές ομάδες την Γερμανία, αλλά επέλεξε να αγωνιστεί με την εθνική αντρών του Καμερούν. Πραγματοποίησε το ντεμπούτο του με την εθνική Καμερούν το 2010 και ήταν μέλος των αποστολών της χώρας στα Μουντιάλ 2010 και 2014 και στο Κύπελλο Εθνών Αφρικής 2015 και 2019. Έχει πραγματοποιήσει 55 συμμετοχές με το εθνόσημο και σημειώσει 15 γκολ.
Η Απάνθρωπη Θάλασσα

Η Απάνθρωπη Θάλασσα (Αγγλικά: The Cruel Sea) είναι μια πολεμική δραματική ταινία Βρετανικής παραγωγής του 1953 σε σκηνοθεσία Τσαρλς Φραντ και σενάριο του Έρικ Άμπλερ βασισμένο στο ομώνυμο μυθιστόρημα του 1951 
του πρώην αξιωματικού του Βρετανικού Ναυτικού Νίκολας Μονσαράτ. Πρωταγωνιστούν: Τζακ Χόκινς, Ντόναλντ Σίντεν, Ντένχολμ Έλιοτ, Βιρτζίνια Μακέννα και ο Στάνλεϊ Μπέικερ.
Αρινσάλ

Το Αρινσάλ () είναι πόλη της Ανδόρρας σε υψόμετρο 1.550 με 2.560 μέτρα στην ενορία Λα Μασάνα κοντά στα σύνορα με την Ισπανία. Σύμφωνα με την απογραφή του 2019 έχει 1.641 κατοίκους. Αποτελεί ένα από τα σημαντικότερα χειμερινά θέρετρα της χώρας, ενώ το καλοκαίρι το χιονοδρομικό κέντρο λειτουργεί ως πάρκο πεζοπορίας και αναψυχής.
Τύρα φον Βέστερνχαγκεν

Η Τύρα φον Βέστερνχαγκεν ("Thyra von Westernhagen", 14 Αυγούστου 1973 -) είναι Γερμανίδα δασοφύλακας και η σύζυγος του Πρίγκιπα Ερρίκου του Ανόβερου.
Ανθεάδαι

Με την ονομασία Ανθεάδαι ήταν γνωστοί οι κάτοικοι της αρχαίας Αλικαρνασσού και ιδιαιτέρως όσοι ανήκαν σε ένα ιερατικό γένος. Το όνομα προέρχεται από τον Άνθα, γιο του θεού Ποσειδώνα, καθώς σύμφωνα με την ελληνική μυθολογία ο Άνθας ίδρυσε την Αλικαρνασσό. Σύμφωνα με τον Τάπφερ το γένος των Ανθεαδών προέρχεται από τους Ίωνες. Βεβαίως οι ίδιοι οι Ανθεάδες θεωρούσαν τον Άνθα ιστορικό πρόσωπο, και μία επιγραφή του 1ου αιώνα π.Χ. τον τοποθετεί περί το 1104 π.Χ..
Λευτέρης Βελέντζας

Ο Λευτέρης Βελέντζας είναι Έλληνας πρώην διεθής ποδοσφαιριστής, περισσότερο γνωστός για τη θητεία του τόσο ως ποδοσφαιριστής όσο και ως προπονητής στον Απόλλωνα Σμύρνης.
Chevrolet Equinox

Το Chevrolet Equinox είναι μια σειρά αυτοκινήτων crossover SUV της αμερικανικής αυτοκινητοβιομηχανίας Chevrolet, που έχουν παραχθεί σε 3 γενιές μέχρι σήμερα. Η πρώτη γενιά του μοντέλου λανσαρίστηκε στις ΗΠΑ το 2004, για τη σεζόν (model year) του 2005. H πρώτη (παραγωγή: 2004 - Μάιος 2009) και η δεύτερη (παραγωγή: Ιούνιος 2009 - 2017) γενιά του Equinox είχαν ταξινομηθεί ως μεσαία crossover SUV. Αντιθέτως η τρίτη γενιά του, που κυκλοφόρησε στις αρχές του 2017, είναι λίγο μικρότερη στο μήκος και στο μεταξόνιο και με πολύ μικρότερους κυβισμούς, και θεωρείται πλέον ως κόμπακτ crossover SUV.
Chevrolet Corvette C8

Η όγδοη και σημερινή γενιά της Chevrolet Corvette, γνωστή ως Chevrolet Corvette C8, παρουσιάστηκε επίσημα στις 18 Ιουλίου 2019, κατά τη διάρκεια σχετικής εκδήλωσης στο Διαστημικό Κέντρο Κένεντι (Kennedy Space Center), προκειμένου να συμπέσει, συμβολικά, με την 50ή επέτειο της αποστολής του διαστημοπλοίου Απόλλων 11 στη Σελήνη. Η εκδοχή convertible (καμπριολέ) παρουσιάστηκε τον Οκτώβριο του 2019, μαζί με την αγωνιστική έκδοση, την Chevrolet Corvette C8.R (σε εκδοχή κουπέ). Η μαζική παραγωγή της Corvette C8 ξεκίνησε τελικώς στις 3 Φεβρουαρίου 2020. Μάλιστα η Chevrolet είχε κατασκευάσει στο εργοστάσιο παραγωγής της Corvette, στο Bowling Green του Κεντάκι, νέο τμήμα βαφής και τεχνολογικής ανάπτυξης για την Corvette C8 ήδη από τα μέσα του 2017. Η εξέλιξη της Corvette C8 είχε ξεκινήσει από το 2015.
Επαναστατικό Δικαστήριο

μικρογραφία|320x320εσ|Το Επαναστατικό Δικαστήριο σε συνεδρίαση
Το Επαναστατικό Δικαστήριο (Γαλλικά: Tribunal révolutionnaire) ήταν ένα έκτακτο ποινικό δικαστήριο που λειτούργησε σε δύο διαφορετικά στάδια της Γαλλικής Επανάστασης. Το πρώτο, δημιουργήθηκε μετά τα γεγονότα της 10ης Αυγούστου 1792, υπό την ώθηση της επαναστατικής Κομμούνας του Παρισιού και με στόχο τη δίωξη όσων αντιτάχθηκαν στην εξέγερση και συμμετείχαν στην υπεράσπιση του Κεραμεικού. Στη δεύτερη περίπτωση, ανασυστάθηκε υπό την εποπτεία της Συμβατικής στις 10 Μαρτίου 1793, προκειμένου να καταπολεμήσει αποτελεσματικά τις εξωτερικές και εσωτερικές αντεπαναστατικές απειλές. Η δραστηριότητά του σε αυτό το δεύτερο στάδιο συνδέθηκε στενά με τον Ροβεσπιέρο και την περίοδο της Τρομοκρατίας.
Ζοζέπ Μπορέλ

Ο Ζοζέπ Μπορέλ (24 Απριλίου 1947) είναι Ισπανός πολιτικός, Ύπατος Εκπρόσωπος της Ευρωπαϊκής Ένωσης από την 1η Δεκεμβρίου 2019. 

Είναι μέλος του Ισπανικού Σοσιαλιστικού Εργατικού Κόμματος (PSOE), υπηρέτησε ως Υπουργός Εξωτερικών, Ευρωπαϊκής Ένωσης και Συνεργασίας της Κυβέρνησης της Ισπανίας της από το 2018 έως το 2019, στο παρελθόν είχε υπηρετήσει Υπουργός Δημοσίων Έργων από το 1991 έως το 1996.
Μ' έκαναν δραπέτη

Το Μ' έκαναν δραπέτη (Αγγλικά: They Made Me a Fugitive) είναι ένα φιλμ νουάρ Βρετανικής παραγωγής του 1947 σε σκηνοθεσία Αλμπέρτο Καβαλκάντι και σενάριο του θεατρικού συγγραφέα Νόελ Λάνγκλεϊ, 
βασισμένο στο μυθιστόρημα «A Convict Has Escaped» του Τζάκσον Μπαντ. Πρωταγωνιστούν: Τρέβορ Χάουαρντ, Σάλι Γκρέι και ο Γκρίφιθ Τζόουνς.
Αυξέντιος ο Αλαμάνος

Ο Αυξέντιος ο Αλαμάνος (ή Αλαμανός) είναι άγιος της Ανατολικής Ορθόδοξης Εκκλησίας και ένας από τους τριακόσιους αγίους που ήρθαν στην Κύπρο περί τα μέσα του 12ου αιώνα μετά τη Β' Σταυροφορία (1147-1149 μ.Χ.).
Νασίμ Χνιντ

Ο Νασίμ Χνιντ ("Nassim Hnid", γενν. 12 Μαρτίου 1997) είναι Τυνήσιος διεθνής επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την ΑΕΚ.
Οίκος των Λαζάρεβιτς

Ο Οίκος των Λαζάρεβιτς, σερβ. Лазаревић ήταν μία βασιλική Οικογένεια της μεσαιωνικής Σερβίας, που κυβέρνησε τη Μοραβική Σερβία και το δεσποτάτο της Σερβίας.

Η δυναστεία ξεκίνησε από τον Λάζαρ Χρεμπελιάνοβιτς, γιο του Πρίμπατς Χρεμπελιάνοβιτς, ενός ευγενούς στην Αυλή του Στεφάνου Ούρου Δ΄ "Δουσάν" της Σερβίας, του Οίκου των Νέμανιτς. Ο Λάζαρ νυμφεύτηκε τη Μίλιτσα του ίδιου Οίκου και έλαβε τον τίτλο του knez (πρίγκιπα) από τον Στέφανο Ούρο Ε΄ τον "Αδύναμο" της Σερβίας. Απέκτησε γαίες στην Κεντρική Σερβία και δια μέσου των δεσμών του με τους Νέμανιτς έγινε αντιβασιλιάς της Μοραβικής Σερβίας. Στη Μάχη του Κοσόβου εναντίον των Οθωμανών, ο Λάζαρ σκοτώθηκε και η Σερβία έγινε ένα υποτελές κράτος· αυτό οδήγησε στο τέλος της Σερβικής ηγεμονίας.
Χρίστα του Τουρν και Τάξις

Η Χρίστα του Τουρν και Τάξις ("Christa von Thurn und Taxis ", γεννημένη ως Χρίστα Ίνγκεμποργκ Χάινλε "Christa Ingeborg Heinle", 14 Δεκεμβρίου 1941 -) είναι η πρόεδρος του Βαυαρικού Ερυθρού Σταυρού.
IRAS

Ο Υπέρυθρος Αστρονομικός Δορυφόρος (Infrared Astronomical Satellite, IRAS) ήταν το πρώτο διαστημικό τηλεσκόπιο που πραγματοποίησε έρευνα ολόκληρου του νυχτερινού ουρανού σε μήκη κύματος υπέρυθρης ακτινοβολίας. Μετά το τέλος της αποστολής του, ο δορυφόρος μετρικού τόνου 1,1 δεν απορροφήθηκε και συνιστά διαστημικό κίνδυνο.

Ξεκίνησε στις 25 Ιανουαρίου 1983 και η αποστολή του διήρκεσε δέκα μήνες. Το τηλεσκόπιο ήταν ένα κοινό έργο των Ηνωμένων Πολιτειών (NASA), της Ολλανδίας (NIVR) και του Ηνωμένου Βασιλείου (SERC). Πάνω από 250.000 υπέρυθρες πηγές παρατηρήθηκαν στα μήκη κύματος 12, 25, 60 και 100 μικρομέτρων. 

Η υποστήριξη για την επεξεργασία και ανάλυση δεδομένων από το IRAS συνεισφέρθηκε από το Κέντρο Επεξεργασίας και Ανάλυσης Υπέρυθρων στο Τεχνολογικό Ινστιτούτο της Καλιφόρνια. Επί του παρόντος, το Αρχείο υπέρυθρης Επιστήμης στο IPAC κατέχει το αρχείο IRAS.
Η επιτυχία του IRAS οδήγησε στο ενδιαφέρον για την αποστολή Infrared Telescope (IRT) του 1985 στο Διαστημικό Λεωφορείο και στην προγραμματισμένη εγκατάσταση Shuttle Infrared Telescope Facility που τελικά μετατράπηκε σε Space Infrared Telescope Facility, SIRTF, η οποία με τη σειρά της αναπτύχθηκε στο Διαστημικό τηλεσκόπιο Σπίτζερ, που ξεκίνησε το 2003. Η επιτυχία των πρώτων υπερύθρων χώρο της αστρονομίας οδήγησε σε περαιτέρω αποστολές, όπως το Αστεροσκοπείο Υπέρυθρου Διαστήματος (1990) και την κάμερα NICMOS στο διαστημικό τηλεσκόπιο Χαμπλ.
Νόμος των υπόπτων

: "Σημείωση: Αυτό το διάταγμα δεν πρέπει να συγχέεται με τον Νόμο της Γενικής Ασφάλειας (Γαλλικά: Loi de sûreté générale), επίσης γνωστό ως «Νόμος των υπόπτων», που θεσπίσθηκε από τον Ναπολέοντα Γ' το 1858 και προέβλεπε φυλάκιση για οποιασδήποτε απόπειρα εναντίωσης καθώς και τη σύλληψη και απέλαση, χωρίς δίκη, ατόμων που καταδικάστηκαν για πολιτικά αδικήματα από το 1848."

μικρογραφία|345x345εσ|Κείμενο του διατάγματος περί Υπόπτων
Ο Νόμος των Υπόπτων (Γαλλικά: Loi des suspects) ή Νόμος περί Υπόπτων, ήταν ένα διάταγμα που ψηφίστηκε από τη Συμβατική Εθνοσυνέλευση στις 17 Σεπτεμβρίου 1793, κατά τη διάρκεια της Γαλλικής επανάστασης. Θεωρείται η αρχή της περιόδου της Τρομοκρατίας καθώς σηματοδότησε μια σημαντική αποδυνάμωση των ατομικών ελευθεριών που οδήγησαν στην «επαναστατική παράνοια» που σάρωσε τη Γαλλία.

Ο νόμος διέταζε τη σύλληψη όλων των αναγνωρισμένων και των ύποπτων εχθρών της Επανάστασης, και στόχευε συγκεκριμένα σε ανυπότακτους παλιούς ευγενείς, εμιγκρέ, δημόσιους υπαλλήλους που απομακρύνθηκαν ή τέθηκαν σε αναστολή από την υπηρεσία τους, αξιωματικούς που ήταν ύποπτοι για προδοσία και προμηθευτές αγαθών.

Το διάταγμα διήρκεσε έως τις 28 Ιουλίου 1794, όταν τέθηκε σε αχρηστία μετά την πτώση του Ροβεσπιέρου, κύριου ηγέτη της Τρομοκρατίας.
Νατάσα Γιαροβένκο

Η Νατάσα Γιαροβένκο (Ουκρανικά: Наташа Яровенко) (γεννηθείσα στις 23 Ιουλίου 1979, στην Οδησσός) είναι Ουκρανέζα ηθοποιός και μοντέλο μόδας που κατοικεί στην Ισπανία.
Δημήτριος Λαντζούνης

Ο Δημήτριος Λαντζούνης (1909-1991), του Ιωάννη και της Ευγενίας, ήταν Έλληνας δικηγόρος και πολιτικός. Υπηρέτησε ως βουλευτής Μεσσηνίας επί δύο δεκαετίες.
Λουίζα του Τουρν και Τάξις

Η Λουίζα του Τουρν και Τάξις ("Luisa von Thurn und Taxis", 1 Ιουνίου 1859 - 30 Ιουνίου 1948) ήταν κόρη του Μαξιμιλιανού Αντώνιου του Τουρν και Τάξις.

Η "Λουίζα Ματθίλδη Βιλελμίνη Μαρία Μαξιμιλιανή" γεννήθηκε την 1η Ιουνίου 1859 στο Κάστρο Τάξις, και ήταν το μεγαλύτερο παιδί και κόρη του Μαξιμιλιανού Αντώνιου του Τουρν και Τάξις και της Δούκισσας Ελένης στη Βαυαρία.

Στις 21 Ιουνίου 1879 παντρεύτηκε τον Φρειδερίκο, Πρίγκιπα του Χοεντσόλλερν-Ζίγκμαρινγκεν, στο Ρέγκενσμπουργκ. Το ζευγάρι δεν απέκτησε απογόνους.

Πέθανε στις 30 Ιουνίου 1948 στο Σιγκμαρίνγκεν σε ηλικία 89 ετών. Είναι θαμμένη στη Μονή Χέντιγκεν στο Σιγκμαρίνγκεν.
Καταρράκτες Καλαντούλα

Οι Καταρράκτες Καλαντούλα (Kalandula Falls –παλαιότερα ήταν γνωστοί με την ονομασία Duque de Bragança Falls) βρίσκονται στο ποταμό Λουκάλα, στη βόρεια Αγκόλα, κοντά στη πόλη Καλαντούλα, 360 χιλ. από την πρωτεύουσα της χώρας, Λουάντα. Έχουν 105 μ. ύψος και 400 μ. πλάτος και αποτελούν τους μεγαλύτερους καταρράκτες της Αφρικής όσον αφορά τη ποσότητα νερού.
Πύργος Βασιλίσσης

Ο Πύργος Βασιλίσσης είναι βασιλική έπαυλη, που έχει μετατραπεί σε μουσείο και βρίσκεται στο Ίλιον, δίπλα στο Μητροπολιτικό Πάρκο "Αντώνης Τρίτσης". 

Ο Πύργος της Βασιλίσσης είναι η βασιλική έπαυλη που κατασκευάστηκε στη θέση ενός παλιού πύργου. Το κτίσμα είναι γοτθικού ρυθμού κατ ‘απομίμηση του πύργου Ηochenschwangau στην Βαυαρία όπου γεννήθηκε ο Όθωνας. Τα δύο κτίρια παρά τη σημαντική τους διαφορά σε μέγεθος έχουν πολλά κοινά στοιχεία. Παραμένει άγνωστος ο αρχιτέκτονας του κτιρίου. Πιθανολογείται πως είναι έργο του Φρανσουά Λουί Φλοριμόν Μπουλανζέ ή του Κ. Χάνσεν. Είναι ένα μοναδικό μνημείο της νεογοτθικής αρχιτεκτονικής στην Ελλάδα. Το κτίριο στην Επτάλοφο εγκαινιάστηκε στις 13/25 Αυγούστου του 1854, ημέρα των γενεθλίων του Βασιλιά Λουδοβίκου, πατέρα του Όθωνα. Το κτήμα που με τόση φροντίδα και αγάπη δημιούργησε η Αμαλία δεν φαίνεται να συγκινούσε ιδιαίτερα τον Όθωνα. Μετά την έξωση των βασιλέων, η κυβέρνηση κήρυξε το κτήμα δημόσια περιουσία. Η διαχείρισή του ανατέθηκε στο Υπουργείο Οικονομικών που το παρέδωσε στη συνέχεια στο νέο βασιλέα Γεώργιο. Το 1863 το κτήμα αποδόθηκε και πάλι δια πληρεξουσίου στον Όθωνα. Μετά τον θάνατό του αγοράστηκε από τον βαρώνο Σίνα για να πουληθεί στην οικογένεια Γεωργίου Παχή. Κατόπιν πέρασε στην οικογένεια Σερπιέρη (η κόρη του Γ. Παχή, Λαυρία, παντρεύτηκε τον Φερνάνδο Σερπιέρη).

Με νόμο του μεσοπολέμου που απαγόρευε την μεγάλη ακίνητη περιουσία η Οικογένεια Σερπιέρη αναγκάστηκε να παραχωρήσει το μεγαλύτερο μέρος του Κτήματος στο Ελληνικό Δημόσιο και να κρατήσει μόνο 250 στρέμματα μέσα στα οποία βρίσκεται σήμερα και ο Πύργος Βασιλίσσης. Η τεράστια έκταση του Κτήματος αποτελεί σήμερα το Πάρκο Περιβαλλοντικής Ευαισθητοποίησης Αντώνης Τρίτσης. O Πύργος Βασιλίσσης σήμερα ανήκει στην Γεωργοκτηνοτροφική Εμπορική Κτηματική Εταιρία Ιλίου Α.Ε.
Καρολίνα Ματθίλδη του Σλέσβιχ-Χόλσταϊν

H Καρολίνα Ματθίλδη του Σλέσβιχ-Χόλσταϊν ("Karoline Mathilde von Schleswig-Holstein-Sonderburg-Glücksburg", 11 Μαΐου 1894 - 28 Ιανουαρίου 1972) ήταν κόρη του Φρειδερίκου Φερδινάνδου, Δούκα του Σλέσβιχ-Χόλσταϊν.

Γεννήθηκε στις 11 Μαΐου 1894 στο Γκρύνχολτς, και ήταν το νεότερο παιδί και κόρη του Φρειδερίκου Φερδινάνδου, Δούκα του Σλέσβιχ-Χόλσταϊν και της Πριγκίπισσας Καρολίνας Ματθίλδης του Σλέσβιχ-Χόλσταϊν-Σόντερμπουργκ-Αουγκούστενμπουργκ.

Στις 27 Μαΐου 1920 παντρεύτηκε τον Χανς, Κόμη του Ζολμς-Μπάρουτ στο Κάστρο Γκλύξμπουργκ. Μαζί απέκτησαν τρία παιδιά:
*την Κόμισσα "Βικτώρια Λουίζα" Φρειδερίκη Καρολίνα Ματθίλδη (1921-2003)
*τον Κόμη "Φρειδερίκο" Χανς (1923-2006)
*τον Κόμη Ουμβέρτο (1934-1991)

Πέθανε στις 28 Ιανουαρίου 1972 στο Σάλτσμπουργκ σε ηλικία 77 ετών.